b'\n_START_ARTICLE_\nScott Helvenston\n_START_SECTION_\n\xc5\xbdivljenjepis\n_START_PARAGRAPH_\nHelvenston se je rodil leta 1965 v Ocali (Florida) in odra\xc5\xa1\xc4\x8dal v Leesburgu (Florida)._NEWLINE_Ko je bil star 7 let, je v prometni nesre\xc4\x8di umrl njegov o\xc4\x8de in takrat se je za\xc4\x8delo njegovo te\xc5\xbeko otro\xc5\xa1tvo. V naslednjih letih je zamenjal 37 nadomestnih domov, nakar se je pri \xc5\xa1estnajstih letih pridru\xc5\xbeil Vojni mornarici ZDA. Leta 1982 je dobil posebno dovoljenje, da se je udele\xc5\xbeil selekcijskega postopka za enoto SEAL, ki ga je uspe\xc5\xa1no prestal in tako postal najmlaj\xc5\xa1i pripadnik, ki je prestal selekcijo in kon\xc4\x8dal urjenje._NEWLINE_Naslednjih 12 let je slu\xc5\xbeil v enoti, od tega je zadnja \xc5\xa1tiri leta pre\xc5\xbeivel kot in\xc5\xa1truktor za prosto padalstvo. V svoji voja\xc5\xa1ki karieri je opravil \xc5\xa1tiri bojne naloge v Ju\xc5\xbeni in Srednji Ameriki, na Karibih in v Sredozemlju._NEWLINE_1994 je izstopil iz aktivne voja\xc5\xa1ke slu\xc5\xbebe in se za\xc4\x8del aktivno ukvarjati s fitnesom in deloval kot osebni trener._NEWLINE_1997 se je za\xc4\x8dela njegova filmska kariera, ko je bil osebni trener Demi Moore, ki se je pripravljala za film GI Jane; Moorova je dosegla visoko telesno pripravljenost po njegovi zaslugi. Sam je tudi odigral manj\xc5\xa1o vlogo in\xc5\xa1truktorja v filmu._NEWLINE_Naslednjih nekaj let se je zadr\xc5\xbeal v filmski industriji. Bil je svetovalec Cagea za film Face/Off. Sam je posnel \xc5\xa1e tri fitnes videe._NEWLINE_Leta 2000 je s svojo \xc5\xbeeno vodil ekipi v tekmovanju 2000 Raid Gauloises (Katmandu, Indija). Tu ga je opazil producent Mark Burnett poznej\xc5\xa1ih resni\xc4\x8dnostih oddaj Survivor in Combat Missions._NEWLINE_2002 ga je Burnett povabil k sodelovanju pri Combat Missions, kar je sprejel. Bil je \xc4\x8dlan oddelka Delta. V celotnem trajanju oddaje se je izkazal kot dober fizi\xc4\x8dni tekmovalec, a tudi kot zelo nesramen in aroganten do svojih tekmecev._NEWLINE_Naslednje leto je sodeloval pri novi oddaji Man vs. Beast; tu je postal edini \xc4\x8dlovek, ki je premagal tri \xc5\xa1impanze na poligonu z ovirami._NEWLINE_Ko se je leta 2003 za\xc4\x8dela operacija Ira\xc5\xa1ka svoboda, so ga povabili, da bi kot civilni izvajalec sodeloval pri obnovi Iraka._NEWLINE_Zaradi finan\xc4\x8dnih stro\xc5\xa1kov in neuspehov s prodajo svojih fitnes videjev je sprejel ponudbo Blackwater Security Consulting (tudi zaradi pla\xc4\x8de 60.000 $) in bil sprva dodeljen enoti za za\xc5\xa1\xc4\x8dito ameri\xc5\xa1kega veleposlanika Bremerja._NEWLINE_31. marca 2004 je bil v konvoju treh vozil, ki so preva\xc5\xbeale hrano v Falud\xc5\xbei. Konvoj je zapeljal v zasedo islamskih fundamentalistov in njegovo vozilo je zadela protioklepna raketa. On in \xc5\xa1e trije drugi najemniki so \xc5\xbeivi zgoreli, nakar so Ira\xc4\x8dani zvlekli njihova za\xc5\xbegana trupla iz razbitine, jih vla\xc4\x8dili po ulicah ter jih uni\xc4\x8devali, nakar so trupla obesili na ogrodje mostu._NEWLINE_Poleg tega je bil dvakratni svetovni prvak v pentatlonu in zmagovalec ve\xc4\x8d tekmovanj v streljanju._NEWLINE_Zapustil je dva otroka._NEWLINE_V njegovi spomin so ustanovili SPECWAROPS.com.'